Befordringstilskud 2025

# I lighed med tidligere år, er der på Finanslov for 2025 – § 20.92.03. afsat midler til befordringstilskud. Bevillingen bruges alene til at refundere udgifter, som er afholdt af skoler, der har udbetalt befordringstilskud til elever i henhold til lov om institutioner for erhvervsrettet uddannelse. Reglerne om tilskud er fastsat i BEK nr. 1152 af 13. december 1996 om tilskud til visse befordringsudgifter for elever under erhvervsuddannelse.

**Ordningen omfatter:**

* elever på grundforløb eller hovedforløb på en godkendt erhvervsuddannelse, der bor på skolehjem samt
* elever under skolemodul 1 eller 2 i landbrugets grunduddannelse, der bor på en landbrugsskoles kostafdeling.

**Eleverne kan få tilskud til befordringsudgifter for rejsen mellem:**

* bopæl og indkvarteringssted (skolehjem eller kostafdeling), og til rejsen i forbindelse med weekend, og når skolehjems-/kostopholdet henholdsvis påbegyndes og afsluttes samt i forbindelse med påske- og juleferie.
* mellem flere undervisningsafdelinger på samme dag,

**For at den enkelte elev kan opnå befordringstilskud gælder følgende betingelser (dem alle):**

* eleven ikke har en uddannelsesaftale
* elevens samlede skolevej er på mindst 20 km.
* elevens indkvartering skyldes, at undervisningen ikke findes inden for en daglig transporttid på 5 kvarter fra elevens bopæl
* eleven ikke modtager befordringsgodtgørelse efter andre regler.

**Bemærk!**

Der skal i videst muligt omfang benyttes offentlige befordringsmidler. Befordringen skal foretages på den efter de stedlige forhold billigste og mest hensigtsmæssige måde. Skolen skal stikprøvevis efterprøve de forelagte udgifter.

Derudover skal elevens samlede skolevej være på mindst 20 kilometer. Den samlede skolevej er i denne forbindelse den nærmeste vej fra bopæl til skolen, herunder skoleafdeling og tilbage.

Elever der opfylder alle betingelserne kan få refunderet **de faktisk afholdte udgifter** af skolen mod fremvisning af rejse-hjemmel.

Skolen kan **undtagelsesvis og kun i særlige tilfælde** (se § 2, stk. 2 i BEK nr. 1152 af 13. december 1996), godkende, at eleven benytter eget befordringsmiddel. Det er alene eleven, der fører befordringsmidlet, som er dækket af ordningen. Som dokumentation for antallet af kørte kilometer, skal eleven udfylde det vedlagte skema, som er udarbejdet af ministeriet. Skemaet skal ikke indsendes til Center for Institutionsdrift og Koncernregnskab, men skal forelægges skolens revisor som dokumentation. Tilskuddet beregnes på baggrund af en sats svarende til satsen i statens regler om almindelig godkendt kørsel.

**Tilskud til andre elever**

I henhold til lov om institutioner for erhvervsrettet uddannelse og lov om landbrugsuddannelser kan der ydes befordringsgodtgørelse til elever med uddannelsesaftale i en erhvervsuddannelse eller i landbrugets grunduddannelse, der har særligt store befordringsudgifter i forbindelse med skoleundervisningen. Se i øvrigt § 1, stk. 2 i BEK nr. 1152 af 13. december 1996.

Eventuelle tilskud udbetalt til denne målgruppe udgør 50 % af tilskudsgrundlaget. For syge og invaliderede elever, der på grund af deres sygdom/invaliditet ikke ved egen hjælp kan tilbagelægge skolevejen, kan der ydes tilskud svarende til 100 %.

Da det er en betingelse for opnåelse af tilskud, at eleven ikke modtager befordringstilskud efter andre regler, er denne målgruppe derfor meget lille, eftersom elever med uddannelsesaftale modtager befordringsgodtgørelse i henhold til AUB-ordningen, som alle arbejdsgivere som hovedregel er omfattet af.

Der ydes ligeledes befordringsgodtgørelse til “reform/forsøgselever”, da de sidestilles med elever på grund og hovedforløb, hvis de almindelige betingelser herfor er opfyldt.

**Udbetalingsprocedure**

Har skolen elever i finansåret 2025, der opfylder betingelserne i BEK nr. 1152 af 13. december 1996 om tilskud til visse befordringsudgifter for elever under erhvervsuddannelse eller landbrugets grunduddannelse, er det skolen der udbetaler tilskuddet til eleven for dennes faktiske udgifter til befordring.

Skolen får herefter kvartalsvis refunderet de faktisk afholdte udgifter ved at påføre vedlagte refusionsskema periodens faktisk afholdte udgifter og indsende dette til Styrelsen for Undervisning og Kvalitet (STUK).

Refusionsskemaet og revisorerklæringen skal underskrives af hhv. skolens leder og skolens revisor. Dokumenterne kan signeres digitalt med f.eks. Penneo, Visma og des lige og sendes herefter samlet til: eudegym@stukuvm.dk

Refusionsanmodninger vedrørende januar kvartal sendes til STUK medio april 2025 osv. Udbetaling vil finde sted ved næstkommende tilskudsudbetaling.

**Der skal ikke indsendes supplerende indberetninger til tidligere kvartaler.** Eventuelle reguleringer medtages på næstekommende kvartals indberetning.

Refusionen vil blive udbetalt til CØSA-formål 6310, befordring af elever, hvor skolen også skal kontere forbruget.

Afslutningsvis bemærkes følgende:

* at ordningen ikke omfatter Grønland og Færøerne
* at det at gå i skole ikke kan sidestilles med at gå på arbejde, hvorfor skoleelever generelt ikke er berettiget til nogen form for kørselsgodtgørelse
* Såfremt eleverne benytter sig af samkørsel, så er det kun bilens fører, der får dækket transportudgifterne.

**BILAG:**

Blanket til kvartalsvis refusion af tilskud til befordring samt skema til opgørelse af kvartalsvise udgifter vedrørende benyttelse af eget befordringsmiddel. Blanketterne alene fremsendes til: eudegym@stukuvm.dk

Børne- og Undervisningsministeriet

Styrelsen for Undervisning og Kvalitet

Center for Institutionsdrift og Koncernregnskab

Att.: Kristian Ziegler

Teglholmsgade 1

2450 København SV

**REFUSION af tilskud til befordring**

I henhold til reglerne i bekendtgørelse nr. 1152 af 13. december 1996

om tilskud til visse befordringsudgifter for elever

under erhvervsuddannelse eller landbrugets grunduddannelse

Opgørelsesperiode: kvartal 20

Institutionsnummer (6 cifre):

Institutionsnavn:

**Ad § lov om institutioner for erhvervsrettet uddannelse og lov om landbrugsuddannelser**

| Tilskud til elever: Offentlig befordring - ydet efter bekendtgørelse nr. 1152 af 13. december 1996 |       |
| --- | --- |
| Tilskud til elever: Eget befordringsmiddel- ydet efter bekendtgørelse nr. 1152 af 13. december 1996 |       |

**Ad § lov om institutioner for erhvervsrettet uddannelse og lov om landbrugsuddannelser**

|  |  |
| --- | --- |
| Tilskud til elever med uddannelsesaftale, der ikke er omfattet af AER-ordningen: Tilskud ydet efter bekendtgørelse nr. 1152 af 13. december 1996, § 1, stk. 2. |       |

|  |  |
| --- | --- |
| **I alt til refusion:** |       |

|  |  |  |
| --- | --- | --- |
| Dato |  |  Institutionens leders underskrift |

**Benyttelse af eget befordringsmiddel**

 kvartal 20

I henhold til reglerne i bekendtgørelse nr. 1152 af 13. december 1996

om tilskud til visse befordringsudgifter for elever

under erhvervsuddannelse eller landbrugets grunduddannelse

(Elever på grundforløb og hovedforløb uden uddannelsesaftale

eller under landbrugets grunduddannelse uden uddannelsesaftale)

Elevens navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| CPR-nr.: |  |  |  |  |  |  | - |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Køretøjets indregistreringsnummer: |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| **Dato** | **Kørt fra** | **Kørt til** | **Kilometerstand ved start** | **Kilometerstand ved slut** | **Antal kørte kilometer i alt** |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
| **Total** |   |

Kørte kilometer i alt: \_\_\_\_\_\_\_\_\_\_\_ \* sats \_\_\_\_\_\_\_\_\_\_ = Tilskud i alt: \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted og dato Elevens underskrift

Den uafhængige revisors erklæring

***Refusion af tilskud til befordring***

**Til institutionens ledelse samt til Børne- og Undervisningsministeriet,**

**Styrelsen for Undervisning og Kvalitet**

Institutionsnavn:

Institutionsnummer (6 cifre):

Indberetningsperiode, iht. IEU-instruksen: kvartal 20

Samlet refusion af tilskud til befordring:

Ledelseserklæring dateret:

**Konklusion[[1]](#footnote-1)**

Vi har revideret den af institutionen opgjorte opgørelse over omkostninger til refusion af tilskud til befordring for det ovenstående kvartal. Den af institutionen opgjorte opgørelse over omkostninger til refusion af tilskud til befordring er udarbejdet i overensstemmelse med gældende bekendtgørelse om tilskud til visse befordringsudgifter for elever under erhvervsuddannelse eller landbrugets grunduddannelse.

Det er vores opfattelse, at opgørelsen over omkostninger til refusion af tilskud til befordring i alle væsentlige henseender[[2]](#footnote-2) er i overensstemmelse med gældende bekendtgørelse om tilskud til visse befordringsudgifter for elever under erhvervsuddannelse eller landbrugets grunduddannelse.

**Grundlag for konklusion[[3]](#footnote-3)**

Vi har udført vores revision i overensstemmelse med internationale standarder om revision og de yderligere krav, der er gældende i Danmark samt bekendtgørelse om revision og tilskudskontrol m.m. ved institutioner for erhvervsrettet uddannelse, almengymnasiale uddannelser og almen voksenuddannelse m.v. Vores ansvar ifølge disse standarder og krav er nærmere beskrevet i revisionspåtegningens afsnit *Revisors ansvar for revisionen af opgørelsen af omkostninger til refusion af tilskud til befordring*. Vi har overholdt kravene til uafhængighed og andre etiske krav i International Ethics Standards Board for Accountants' internationale retningslinjer for revisorers etiske adfærd (IESBA Code), der bygger på de grundlæggende principper om integritet, objektivitet, professionel kompetence og fornøden omhu, fortrolighed og professionel adfærd samt etiske krav gældende i Danmark.

Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

**Fremhævelse om forståelse af opgørelsen af omkostninger til refusion af tilskud til befordring og om begrænsning i distribution og anvendelse**

Uden at modificere vores konklusion henleder vi opmærksomheden, at opgørelse over omkostninger til refusion af tilskud til befordring er udarbejdet med det formål at opfylde Børne- og Undervisningsministeriets krav til refusion af tilskud til befordring. Som følge heraf kan opgørelse over omkostninger til refusion af tilskud til befordring være uegnet til andet formål.

Vores erklæring er alene udarbejdet til brug for ledelsen for institutionen og for Børne- og Undervisningsministeriet, Styrelsen for Undervisning og Kvalitet og bør ikke udleveres til eller anvendes af andre.

**Fremhævelser vedrørende opgørelsen over omkostninger til refusion af tilskud til befordring[[4]](#footnote-4)**

**Ledelses ansvar for opgørelsen af omkostninger til refusion af tilskud til befordring**

Institutionens ledelse har ansvaret for at udarbejde opgørelsen over omkostninger til refusion af tilskud til befordring i overensstemmelse med reglerne. Ledelsen har endvidere ansvaret for den interne kontrol, som ledelsen anser for nødvendig for at kunne opgøre opgørelsen af omkostninger til refusion af tilskud til befordring uden væsentlig fejlinformation, uanset om denne skyldes besvigelser eller fejl.

**Revisors ansvar for revisionen af opgørelsen af omkostninger til refusion af tilskud til befordring**

Vores mål er at opnå høj overbevisning for, om opgørelsen over omkostninger til refusion af tilskud til befordring som helhed er uden væsentlig fejlinformation, uanset om denne skyldes besvigelser eller fejl, og at afgive en revisorerklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som brugerne træffer på grundlag af opgørelsen over omkostninger til refusion af tilskud til befordring.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i opgørelsen, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af institutionens interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med ledelsen om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

|  |
| --- |
| Dato og sted med blokbogstaver |

|  |
| --- |
| Revisionsselskab med blokbogstaver |

|  |  |  |
| --- | --- | --- |
| Revisors navn med blokbogstaver |  |  Revisionsfirma (stempel) og underskrift |

1. I tilfælde af forbehold erstattes overskriften med: konklusion med forbehold [↑](#footnote-ref-1)
2. Indsættes ved forbehold. Hvis forbeholdet er så væsentligt, at det påvirker hele opgørelsen, skal der afgives en afkræftende konklusion. I dette særlige tilfælde kan standard-erklæringen ikke anvendes. [↑](#footnote-ref-2)
3. I tilfælde af forbehold erstattes overskriften med: Grundlag for konklusion med forbehold. Forbehold indsættes som første afsnit i Grundlag for konklusion med forbehold. [↑](#footnote-ref-3)
4. Overskriften anvendes kun såfremt der er fremhævelser vedrørende indberetningen. [↑](#footnote-ref-4)